Musikkens Hus er søndag omdannet til en festsal med fejring og markering af vores kære demokrati. Over to dage gentages sidste års store succes når Demokratiets Genklang løber af stablen. - Det er så sindssygt vigtigt, at der er nogle, der holder fast nu, lyder det fra ordstyrer Clement Kjærsgaard, om hvorfor det er vigtigt. - Der er så meget, der er løst, og der er så meget, der bevæger sig. Se hele interviewet med Clement Kjærsgaard: Demokratiet skal erobres tilbage Clement Kjærsgaard lægger vægt på, at magt, dialog og demokrati er flyttet over på nettet, og nu er det altså tid til at erobre det tilbage. En af dem, der skal være med til at erobre det tilbage, er Europaparlamentsmedlemmet Søren Gade (V). - Det er vigtigt også at sætte EU på dagsordenen, siger han og fortsætter: - Jeg har bevæget op til det smukke Nordjylland, fordi der skal diskuteres store emner, og der er store emner på dagsordenen på en trist baggrund. Se hele interviewet med Søren Gade (V): TV2 Nord sender direkte Der er masser både at se og høre i løbet af de to dage, og søndag aften samler TV2 Nord op på det bedste fra festivalens første dag i en liveudsendelse klokken 19.45 direkte på Salto. Her kan alle opleve både indslag, interviews og musik fra dagen - altsammen med TV2 Nords Julie Schou Nielsen som vært. Demokratiets Genklang løber af stablen fra søndag den 20. marts klokken 10.00 og sluttes af mandag den 21. med en stor partilederrunde, hvor det store spørgsmål: "Hvem skal sætte retningen for Danmark?" skal forsøges besvaret. Hele programmet for festivalen kan du se herunder.  Kulturen hjælper også demokratiet Til Demokratiets Genklang er der også flere kulturpersonligheder, som deltager i demokratifesten. En af dem er sangerinde Pernille Rosendahl, som hvert år rejser Danmark rundt og på den måde også har fingeren på pulsen, hvad angår demokrati. - Noget af det, som kulturen kan, er, at den kan tage nogle meget svære eller komplekse emner under behandling på en lidt blødere facon, siger hun. - Så på den måde kan vi være med til at mildne hjertet lidt og måske være med til at bringe forskellige mennesker ind i det samme rum. Se hele interviewet med Pernille Rosendahl:
Demokratiets Genklang er tilbage og klar til at gentage sidste års succes i Musikkens Hus i Aalborg. Det hele kan følges på TV2 Nord.